嫩竹呈新绿,幽花露浅红。一檐苍翠落杯中。更有飞泉鸣佩、响丁东。乐事知难并,良辰得暂逢。晚风林下一尊同。便觉飘然身在、广寒宫。
嫩寒天,金气雨,揽断一秋事。仝样霏微,远作小晴意。世间万宝都成,些儿无欠,只待与、黄花为地。好招致。对此郁郁葱葱,新篘未成醉。翻手为云,造物等儿戏。也知富贵来时,一班呈露,便做出人中祥瑞。
嫩水挼蓝,遥堤映翠,半雨半烟桥畔。鸣禽弄舌,蔓草萦心,偏称谢家池馆。红粉墙头,柳摇金缕,纤柔舞腰低软。被和风、搭在阑干,终日绣帘谁卷。春易老,细叶舒眉,轻花吐絮,渐觉绿阴垂暖。章台系马,灞水维舟,追念凤城人远。惆怅阳关故国,杯酒飘零,惹人肠断。恨青青客舍,江头风笛,乱云空晚。
嫩绿成堆。朝来红紫,都在莓苔。方见春来,又闻春去,暗里谁催。人生易老何哉。春去矣、秋风又来。何似云溪,长春日月,无去无归。
嫩绿堪裁红欲绽。蜻蜓点水鱼游畔。一霎雨声香四散。风颭乱。高低掩映千千万。总是凋零终有恨。能无眼下生留恋。何似折来妆粉面。勤看玩。胜如落尽秋江岸。
嫩白轻斑尚带痴,敛身摇尾未成威。
已知穴内两端者,祗齧馀蔬少退肥。
嫩绿娇红,砌成别恨千千斗。短亭回首。不是缘春瘦。一曲阳关,杯送纤纤手。还知否。凤池归後。无路陪尊酒。
嫩凉清晓,淡秋容、横写鲛绡十幅。山水光中参意味,不管人间荣辱。藜杖棕鞋,纶巾鹤氅,宾主俱遗俗。倚阑舒啸,一樽花下相属。云际有药千年,琼瑶争秀发,龙蛇新斸。富贵功名元自有,且乐无穷真福。莲社风流,醉乡跌宕,时奏长生曲。月娥同听,好风徐韵松竹。
嫩柳垂金花烂坼。随处园林,拂袂香风快。无限眼前闲景色。只应妆点春光*。游骑骈骈驰雅态。不道繁华,暗换朱颜改。到底有情终不耐。
嫩红钩曲雪花攒,月殿栖时片影残。
自说夜来春梦恶,学持金偈玉栏干。
嫩寒侵帐弄微霜。客泪不成行。料得黄花憔悴,何日赋归装。楼独倚,漏声长。暗情伤。凄凉况味,一半悲秋,一半思乡。
嫩雨如尘,娇云似织,未肯便晴。见海棠花下,飞来双燕,垂杨深处,啼断孤莺。绿砌苔香,红桥水暖,笑拈吟髭行复行。幽寻懒、就半窗残睡,一枕初醒。消凝。次第清明。渺南北东西草又青。念镜中勋业,韶光冉冉,尊前今古,银发星星。青鸟无凭,丹霄有约,独倚东风无限情。谁知有,这春山万点,杜宇千声。
嫩寒催客棹,载酒去、载诗归。正红叶漫山,清泉漱石,多少心期。三生溪桥话别,怅薜萝、犹惹翠云衣。不似今番醉梦,帝城几度斜晖。鸿飞。烟水弥弥。回首处,只君知。念吴江鹭忆,孤山鹤怨,依旧东西。高峰梦醒云起,是瘦吟、窗底忆君时。何日还寻後约,为余先寄梅枝。
嫩脸修蛾,淡匀轻扫。最爱学、宫体梳妆,偏能做、文人
谈笑。绮筵前、舞燕歌云
,别有轻妙。
饮散玉炉烟袅。洞房悄悄。锦帐里、低语偏浓,银烛下、
细看俱好。那人人,昨夜
分明,许伊偕老。
嫩蕊商量。无穷幽思,如对新妆。粉面微红,檀唇羞启,忍笑含香。休将春色包藏。抵死地、教人断肠。莫待开残,却随明月,走上回廊。
嫩如新竹管初齐,粉腻红轻样可携。
谁与诗人偎槛看,好于笺墨并分题。
嫩绿重重看得成。曲栏幽槛小红英。酴醿架上蜂儿闹,杨柳行间燕子轻。春婉娩,客飘零。残花浅酒片时清。一杯且买明朝事,送了斜阳月又生。
嫩绿与老碧,森然庭砌中。坐销三伏景,吟起数竿风。
叶影重还密,梢声远或通。更期春共看,桃映小花红。
嫩箨香苞初出林,於陵论价重如金。
皇都陆海应无数,忍剪凌云一寸心。
嫩日轻风夏未深,曲廊倚杖得闲吟。
地偏草茂无人迹,一对茭鸡下绿阴。
嫩字解释
汉字嫩的释义
嫰
(形声。从女,敕声。本义:物初生时的柔弱娇嫩状)
同本义 [tender]
萝短未中揽,葛嫩不任牵。――萧衍《游钟山大爱敬寺》
又如:嫩萼;嫩蕊(含苞欲放的花);嫩箭(兰花新抽的花茎);嫩叶
指某些食物烹调时间短、容易咀嚼 [underdone;tender]。如:嫩汤(刚沸微冒气泡的水);肉片炒得很嫩;嫩牛排
柔弱,娇气 [delicate]。如:嫩艳(娇艳);小孩子肉皮儿嫩
指事物尚处在开始或轻微的状态 [first]
桂花养魄嫩寒生。――柳贯《中秋待月不见》
春禽处处讲新声,烟草欣欣贺嫩晴。――杨万里《春暖郡圃散策》
又如:嫩晴;嫩水(春水);嫩凉(微凉;初凉);
嫩nèn
⒈娇弱,初生而柔弱,跟"老"相对:~芽。~叶。娇~。皮肤~。
⒉炒或火烧制的时间短:猪肝要炒得~。蛋煮得~。
⒊浅,淡,轻微的:~绿色。~红色。
诗词名句大全
古代诗词大全
经典诗词大全